Diari Oficial de la Generalitat Valenciana


Sumari del DOGV 3933, del 06-02-2001 (2001/508)

RESOLUCIÓ de 19 de gener de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria d'Economia, Hisenda i Ocupació de la Generalitat Valenciana i la Universitat Internacional Menéndez Pelayo, per a la cooperació financera en la realització d'activitats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3933

Data del DOGV
:   06-02-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/508


Data del document
:   19-01-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * universitat
    * política d'ocupació
    * cooperació administrativa

RESOLUCIÓ de 19 de gener de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria d'Economia, Hisenda i Ocupació de la Generalitat Valenciana i la Universitat Internacional Menéndez Pelayo, per a la cooperació financera en la realització d'activitats. [2001/X508]
  
Subscrit, després de la tramitació prèvia reglamentària, entre la Conselleria d'Economia, Hisenda i Ocupació de la Generalitat Valenciana i la Universitat Internacional Menéndez Pelayo, el 2 de novembre de 2000, un Conveni per a la cooperació financera en la realització d'activitats, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0006/2001, i que figura com a annex d'aquesta resolució.
  
València, 19 de gener de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Conselleria d'Economia, Hisenda i Ocupació de la Generalitat Valenciana i la Universitat Internacional Menéndez Pelayo, per a la cooperació financera en la realització d'activitats.
  
A la ciutat de València, a 2 de novembre de 2000
  
Reunits
  
D'una part, el senyor Vicente Rambla Momplet, conseller d'Economia, Hisenda i Ocupació, facultat per a la firma d'aquest Conveni per Acord del Govern Valencià de 24 d'octubre de 2000.
  
I, d'una altra part, el senyor José Luis García Delgado, rector magnífic de la Universitat Internacional Menéndez Pelayo, en nom i representació d'aquesta, d'acord amb les atribucions que té conferides per Reial Decret 1.920/1995, de 24 de novembre (BOE número 282, de 25 de novembre).
  
Exposen
  
Primer
  
Que un dels objectius que té atribuïts la Conselleria d'Economia, Hisenda i Ocupació és arbitrar polítiques que faciliten la inserció laboral de persones que pertanyen a col·lectius amb especials dificultats, com els constituïts per dones, així com polítiques que promoguen el coneixement de nous nínxols d'ocupació.
  
Segon
  
Que la Universitat Internacional Menéndez Pelayo, a la seu de València, ha programat la realització de diverses activitats relacionades amb aspectes socials connectats amb la situació de desocupació i la inserció sociolaboral de persones que pertanyen a col·lectius amb dificultats especials, així com amb l'anàlisi de nous nínxols d'ocupació.
  
Entre aquestes activitats figuren els seminaris internacionals titulats «Treballadores del 2000: ocupacions per a nous temps, ocupació per a noves identitats», «Ecologia i economia per a un desenvolupament sostenible», «Economia, economistes i política econòmica en l'Espanya del segle XX» i «Ciència, tecnologia i societat de la innovació», així com la conferència Inaugural (impartida pel doctor Jordi Nadal) i la conferència de clausura (impartida pel doctor Ramón Tamames) de les activitats de tardor que versaran sobre la problemàtica del treball i de l'ocupació.
  
Tercer
  
Que és evident per a ambdues parts, la conveniència que les polítiques laborals de la Generalitat Valenciana en aquest context convergisquen amb les anàlisis i propostes que a aquest respecte puguen formular-se en el marc dels seminaris i conferència citats, la Conselleria d'Economia, Hisenda i Ocupació ha considerat molt oportú cooperar financerament amb la Universitat Internacional Menéndez Pelayo, i subvencionar-li la realització de les citades activitats.
  
Per això, reconeixent-se ambdues parts amb capacitat legal suficient per a atorgar aquest Conveni, acorden les clàusules següents:
  
Clàusules
  
Primera. Objecte del Conveni
  
L'objecte del aquest Conveni és que la Conselleria d'Economia, Hisenda i Ocupació subvencione a la Universitat Internacional Menéndez Pelayo la realització de les activitats docents que, en relació amb polítiques sociolaborals, organitze en la seua seu de València i, en particular, els seminaris internacionals titulats «Treballadores del 2000: ocupacions per a nous temps, ocupació per a noves identitats», «Ecologia i economia per a un desenvolupament sostenible», «Economia, economistes i política econòmica en l'Espanya del segle XX» i «Ciència, tecnologia i societat de la innovació», així com la conferència inaugural (impartida pel doctor Jordi Nadal) i la conferència de clausura (impartida pel doctor Ramón Tamames), amb programes que seran posats en coneixement del conseller d'Economia, Hisenda i Ocupació amb l'antelació deguda
  
Segona. Obligacions de la Universitat Internacional Menéndez Pelayo
  
La Universitat Internacional Menéndez Pelayo es compromet, sense perjudici de qualsevol altra obligació que es derive de la legislació a:
  
a) Realitzar les tasques oportunes tendents a l'organització de diverses activitats connectades amb polítiques sociolaborals i, en particular, a les tendents a l'organització dels seminaris internacionals titulats «Treballadores del 2000: ocupacions per a nous temps, ocupació per a noves identitats», «Ecologia i economia per a un desenvolupament sostenible», «Economia, economistes i política econòmica en l'Espanya del segle XX» i «Ciència, tecnologia i societat de la innovació», així com la conferència inaugural (impartida pel doctor Jordi Nadal) i la conferència de clausura (impartida pel doctor Ramón Tamames) que versarà sobre la problemàtica de l'ocupació.
  
b) informar la Conselleria d'Economia, Hisenda i Ocupació de l'execució de la despesa d'organització de les citades i, en particular, dels Seminaris «Treballadores del 2000: ocupacions per a nous temps, ocupació per a noves identitats», «Ecologia i economia per a un desenvolupament sostenible», «Economia, economistes i política econòmica en l'Espanya del segle XX» i «Ciència, tecnologia i societat de la innovació», així com la conferència inaugural (impartida pel doctor Jordi Nadal) i la conferència de clausura (impartida pel doctor Ramón Tamames), en concret:
  
- Despeses de viatge, allotjament i manutenció de participants
  
- Honoraris de participants
  
- Despeses de traducció simultània
  
- Beques d'assistents
  
- Despeses de personal directament atribuïble a aquestes activitats
  
- Despeses de difusió (publicitat, impremta, programes, carpetes, correu...)
  
- Despeses d'edició d'actes
  
- Altres despeses vinculades a l'execució d'aquestes activitats (material fungible, hostesses, seguretat, vigilància, neteja, ...)
  
c) Fer constar la col·laboració de la Conselleria d'Economia, Hisenda i Ocupació en els programes impresos i en la publicitat de les diverses activitats objecte d'aquest Conveni.
  
d) Concedir 25 matrícules gratuïtes a la Conselleria d'Economia, Hisenda i Ocupació per a l'assistència de les persones que tinga a bé designar.
  
e) Sotmetre's a les actuacions de control financer que corresponen a la Intervenció General en relació amb la subvenció concedida.
  
f) Comunicar a la Conselleria d'Economia, Hisenda i Ocupació l'obtenció de subvencions o ajudes concedides per a la mateixa finalitat d'aquest Conveni, que procedisquen de qualsevol administració o ens públics o privats.
  
Tercera. Aportació de la Conselleria d'Economia, Hisenda i Ocupació
  
1. L'aportació de la Generalitat Valenciana, a través de Conselleria d'Economia, Hisenda i Ocupació puja a un màxim de 92.175.625 de pessetes (catorze milions de pessetes) - 84.141,69 euros.
  
2. L'aportació citada es farà a càrrec de la línia pressupostària 421/000/00 del programa 322.10 de la Conselleria d'Economia, Hisenda i Ocupació.
  
3. La quantia màxima que haurà d'aportar la Conselleria d'Economia, Hisenda i Ocupació per a atendre les ajudes previstes en aquest Conveni i l'eficàcia d'aquest estaran condicionades a l'existència de crèdit adequat i suficient per a això en els pressupostos de la Generalitat Valenciana per a l'exercici de 2000.
  
4. Els ingressos es realitzaran en el compte corrent número 7991738180 del Banc d'Espanya (codi de banc 9000), a l'oficina principal (codi d'agència 0001), al carrer d'Alcalá 50 de Madrid, a nom de la Universitat Internacional Menéndez Pelayo, Secció d'Organismes Autònoms.
  
Quarta. Incompatibilitats
  
L'import de la subvenció concedida mitjançant aquest Conveni no podrà superar, en cap cas, aïlladament o en concurrència amb altres ajudes o subvencions d'altres administracions o ens públics o privats, el cost de les activitats que ha de desenvolupar la Universitat Menéndez Pelayo, en relació amb l'objecte d'aquest Conveni.
  
Cinquena. Modalitat de pagament
  
1. El pagament de l'aportació de la Generalitat Valenciana es farà de la següent forma:
  
- Un 40% de l'import del Conveni en el moment de la signatura, sense que siga necessària la prèvia constitució de fiança pel citat import, atés que com a institució universitària pública adscrita al Ministeri d'Educació i Cultura, la Universitat Internacional Menéndez Pelayo està exempta d'aquesta obligació.
  
- Un 20% es pagarà després l'aportació i la comprovació de la documentació justificativa de l'efectiva i correcta aplicació del 40% lliurat anteriorment, i independentment que s'haja realitzat la trobada objecte del Conveni o que estiga en preparació, però sempre que estiga, almenys, fixada i publicada la data de celebració d'aquest, elaborat el programa i compromesa l'assistència dels participants als seminaris.
  
- El 40% restant, o la quantia que quede per aportar, una vegada es justifique la totalitat de les despeses realitzades i el compliment d'allò convingut.
  
2. La justificació de l'aplicació dels fons lliurats es regirà pel que disposen les normes reguladores de la percepció de fons a càrrec dels crèdits de la Generalitat Valenciana.
  
3. Amb caràcter previ, la Universitat Menéndez Pelayo haurà d'acreditar que es troba al corrent en el compliment de les seues obligacions tributàries i de Seguretat Social, en els termes previstos en l'Ordre de 30 de maig de 1996 de la Conselleria d'Economia i Hisenda (DOGV 21/6/96).
  
Sisena. Resolució
  
El Govern Valencià, a proposta de la Conselleria d'Economia, Hisenda i Ocupació, podrà resoldre aquest Conveni si s'incompleixen les obligacions que s'hi preveuen, o si no es realitzen les activitats que són l'objecte dins de l'exercici de 2000, per causa imputable a l'entitat col·laboradora.
  
Setena. Minoracions
  
La quantitat concedida per aquest Conveni es veurà reduïda proporcionalment en atenció a la possible baixa en la realització de les activitats objecte d'aquest Conveni, en compliment de l'article 27 del Decret Legislatiu de 26 de juny de 1991, del Consell de la Generalitat Valenciana.
  
La Conselleria d'Economia, Hisenda i Ocupació es reserva la facultat de minorar la quantia concedida en el cas que no se'n justifique la totalitat, i fins i tot revocar la subvenció concedida si no s'aplica l'ajuda als fins previstos en aquest Conveni o si no es presenta la documentació justificativa en els terminis assenyalats.
  
Vuitena. Vigència
  
Aquest Conveni tindrà un període de vigència fins al 31 de desembre de 2000. S'estableix com a termini màxim per a la presentació de justificants de la despesa fins al 3 de desembre de 2000, sense perjudici que la Conselleria d'Economia, Hisenda i Ocupació puga ampliar el citat termini en atenció a les circumstàncies que hi concórreguen.
  
Ambdues parts, i en la representació que realitzen cada un dels compareixents, i una vegada llegit aquest document, i en prova i conformitat amb el seu íntegre contingut, subscriuen i signen per duplicat exemplar, al lloc i en la data al principi indicats.
  
El conseller d'Economia, Hisenda i Ocupació
  
VICENTE RAMBLA MOMPLET
  
El rector de la Universitat Internacional Menéndez Pelayo,
  
JOSÉ LUÍS GARCÍA DELGADO